Tilbakemelding på midtveisrapporten til Ad hoc gruppa

Innledning
Dette var en lang og god rapport. Dere har med gode forklaringer, gode illustrasjoner og stort sett godt språk. Fint at dere har med konkrete eksempler på brukermulighetene med applikasjonen deres. Det var forøvrig smart å begrense fokuset på oppgaven i og med at “ad hoc networking på mobile enheter” er et veldig bredt område. Området dere har valgt med fildeling virker interessant, da dette ofte er svært kronglete ved utelukkende bruk av det som er implementert i bluetooth protokollen. Fint at dere har med sammenligninger av tilsvarende applikasjoner. Utstrakt bruk av referanser, noe som er bra.
Dere har valgt å bruke Bluetooth til fildelingen, men dere har ikke nevnt noe om den begrensede hastigheten man får ved Bluetooth og hva dette kan ha å si for fildeling. 
Underveis brukes det veldig mange ukjente ord og uttrykk som vi savner forklaringer på. En egen seksjon med ordforklaringer og forklaring av forkortelser hadde vært fint. 
Det er en del referansefeil underveis, dette bør dere rydde opp i. (Noen eksempler her?) 
Det hadde vært interessant å høre hvorfor dere ikke fikk napp hos noen arbeidsgivere. Dette virker jo som et spennende tema. 

Problemstillinger
Valg av filer som skal deles
I rapporten skriver dere at ”selection of files to share” er en av de stegene som skjer dynamisk, men sier ikke noe mer om hvordan og når brukeren blir forespurt hvilke filer som skal deles.  Kanskje bør man ha en slags konfigureringsmeny, der brukeren bla. Velger hvilke kataloger/filer som skal være delt i TVD?

Ruting
Dere skriver mye bra om ruting og nevner forskjellige rutingalgoritmer. Det man kanskje lurer på er hvordan en gitt enhet i nettverket håndterer de mange rutene den er en del av med tanke på prosessorkapasitet. Hva er maksimalt antall aktive ruter en enhet bør være ”medlem” av før ting begynner å gå tregt? 

Sikkerhet
Ved at dere også bruker terminalene som rutere, har man i teorien ubegrenset rekkevidde. Selv om dere vil benytte dere av brukergrupper, men på den annen side tar i betraktning brukeres uvitenhet og ignoranse, bør man kanskje sikre nettet på andre måter? 
For eksempel kan man i den samme ”konfigureringsmenyen” jeg skisserte tidligere la brukeren spesifisere omtrentlig rekkevidde, for på den måten å beregne maks antall ”hops” som er tillatt. 

F. eks
Brukeren står i et konferanserom, og vil ikke at nettet skal broadcastes noe særlig utenfor konferanserommet, og setter da max. Rekkevidde på omtrent 30 meter. 
Siden point2point rekkevidden typisk er angitt som 10m med eksisterende bluetooth implementasjoner, vil man da få max 3 tillatte hops.

Opphavsrett
Siden applikasjonen kan betraktes som en fildelingsapplikasjon ala. BitTorrent, hvordan ville man forholdt seg til rettslige interesseorganisasjoner hvis man tenker seg at applikasjonen vil bli utbredt?

”Pairing av enhetene”
Må brukeren manuelt sette opp bluetooth forbindelsene før applikasjonen startes, eller kan man få applikasjonen til å gjøre dette f. eks ved bruk av biblioteker i JBEAN?